OpenLLM-France/wikimedia huggingface dataset:
# Referèndum constitucional de Niue de 2024

Se celebrarà un referèndum constitucional a Niue el 31 d'agost de 2024. S'han proposat fins a quatre esmenes a la constitució, que es votaran separadament.

## Rerefons

La primera lectura de les esmenes constitucionals es va fer el març de 2024, en ser aprovades totes quatre per l'Assemblea. Tot i que el primer ministre Dalton Tagelagi havia proposat procedir directament a una segona lectura, l'Assemblea va decidir derivar-les al Comitè de Revisió Constitucional. La segona lectura va ser aprovada al maig del mateix any. L'aprovació va donar lloc a un període obligat de 13 setmanes durant el qual es van realitzar consultes públiques.
Després de les consultes en 13 dels 14 municipis, les proposicions de llei van passar una tercera lectura a principis d'agost.

## Esmenes proposades

Les quatre esmenes proposades són:
* Canviar el títol del cap de govern de premier a primer ministre.
* Estendre el termini de la legislatura de l'Assemblea de Niue de tres a quatre anys.
* Incrementar la mida del gabinet de govern de quatre a sis membres.
* Identificar el controlador i auditor general de Nova Zelanda com a l'auditor oficial del país en detriment d'una referència genèrica a l'Oficina d'Auditoria de Nova Zelanda.

## Referències

* 1 2 3 «National referendum to decide on proposed amendments to Niue Constitution». PINA, 15-08-2024.
* 1 2 «Niue Constitution amendment bills pass first reading». PINA, 03-04-2024.
* 1 2 «Niue set for first Prime Minister as constitutional changes pass second reading». The New Zealand Herald, 07-05-2024.
* ↑ «Niue Assembly pass the third and final reading of the Bills aimed at amending the Constitution of Niue». TV Niue, 09-08-2024.
# Referèndum constitucional de Tunísia de 2022

El referèndum constitucional de Tunísia de 2022 és un referèndum que es va celebrar a Tunísia el 25 de juliol del 2022 perquè la població pugui decidir sobre text del projecte d'una nova constitució.
El projecte compta amb el suport del president de Tunísia, Kaïs Saïed, i el referèndum s'organitza un any després de l'inici de la crisi política que va començar el 25 de juliol de 2021 i que va portar a la destitució del gabinet de Hichem Mechichi i a la congelació de l'activitat parlamentària de l'Assemblea dels Representants del Poble, que va ser dissolta el 30 de març de 2022.
La pregunta que es va informar en la papereta va ser: "Secunda vostè el nou projecte de constitució per a la república tunisiana?" El referèndum va ser boicotejat per molts dels principals partits polítics de Tunísia. El projecte de Constitució converteix el sistema semipresidencialista de Tunísia en un sistema presidencialista, atorgant al president amplis poders i limitant significativament el paper del Parlament.

## Referències

* 1 2 «Una enorme abstenció marca el referèndum constitucional a Tunísia». VilaWeb, 27-07-2022. [Consulta: 30 juliol 2022].
* 1 2 Samaranch, Ricard G. «Tunísia vota en referèndum la Constitució autocràtica del president Saïed». Ara.cat, 25-07-2022. [Consulta: 30 juliol 2022].
* ↑ «Kais Saied prend tous les pouvoirs en main, suspend le parlement, limoge Mechichi et s'érige en chef de l'exécutif et du parquet» (en francès). Arxivat de l'original el 15 agost 2021.
* ↑ «Tunisie : poussé dans ses derniers retranchements, Kaïs Saïed dissout l'Assemblée – Jeune Afrique» (en francès). Arxivat de l'original el 12 juliol 2022.
* ↑ Vega, Joan Cabasés. «Tunísia vota en referèndum ampliar els poders del president Kaïs». [Consulta: 30 juliol 2022].
# Kirsti Lay

Kirsti Lay (Medicine Hat, 7 d'abril de 1988) és una ciclista canadenca especialista en la pista. Ha guanyat dues medalles als Campionats del Món en pista, una als Jocs Panamericans, i un bronze als Jocs Olímpics de Rio.

## Palmarès en pista

* 2015
** Medalla d'or als Jocs Panamericans en Persecució per equips (amb Jasmin Glaesser, Laura Brown i Allison Beveridge)
* 2016
** Medalla de bronze als Jocs Olímpics de Rio de Janeiro en Persecució per equips (amb Jasmin Glaesser, Allison Beveridge, Georgia Simmerling i Laura Brown)

### Resultats a la Copa del Món en pista

* 2015-2016
** 1a a Cali, en Persecució per equips

## Palmarès en ruta

* 2017
** Vencedora d'una etapa a la Cascade Cycling Classic

## Enllaços externs

* Fitxa a museociclismo.it
* Fitxa a sitiodeciclismo.net
* Fitxa a cyclebase.nl
# Kiss Me Again (pel·lícula de 1925)

Kiss Me Again és una pel·lícula muda romàntica de la Warner Bros. dirigida per Ernst Lubitsch i protagonitzada per Marie Prevost, Monte Blue i Clara Bow. La pel·lícula, basada en l'obra de teatre de Victorien Sardou i Émile de Najac “Divorçons!” (1880), es va estrenar l'1 d'agost de 1925. Es considera una pel·lícula perduda.

## Repartiment

* Marie Prevost (LouLou Fleury)
* Monte Blue (Gaston Fleury)
* Clara Bow (Grizette)
* John Roche (Maurice Ferriere)
* Willard Louis (advocat DuBois)

## Argument

Loulou, l'esposa de Gaston Fleury, té un interès superficial per la música però més profund per un pianista anomenat Maurice. Encara que Gaston no vol deixar lliure la seva dona per a que vagi amb Maurice, fingeix estar disposat a divorciar-se. Passat un temps ella s'adona que amb el piano Maurice és meravellós però un cop el tanca és molt avorrit. Les enginyoses maniobres de Gaston la porten a desitjar desesperadament una reconciliació. Ell feliçment compleix el seu desig.

## Fitxa tècnica

* Direcció: Ernst Lubitsch
* Ajudant de direcció: Sandy Roth
* Càmera: Charles J. Van Enger
* Guió: Hanns Kräly

## Detalls de la producció

Durant el rodatge de la pel·lícula Marie Prevost va contreure la grip i es va haver d'aplaçar tot el rodatge. L'actriu va intentar tornar a rodar les seves escenes però es va desmaiar i va haver de ser evacuada en ambulància. Pocs dies després va poder tornar al rodatge. A mitjans de març la pel·lícula ja s'havia filmat i s'estava editant. La premiére mundial va ser a Los Angeles el 10 de juny de 1925, l'estrena als cinemes va ser més tard, l'1 d'agost d'aquell any. La pel·lícula va ser un gran èxit de crítica i la revista “The Film Daily”, la incloïa en la llista de les 10 millors pel·lícules de l'any després de fer una enquesta a prop de 70 crítics de cinema.

## Referències

* ↑ Benson, Sally «The screen in review». Picture-Play Magazine XXII, 6, 01-08-1925, pàg. 66.
* 1 2 «Kiss Me Again» (en anglès). American FIlm Institute Catalog. [Consulta: 22 desembre 2019].
* ↑ «Lost Film Files - Warner» (en anglès). Arne Andersen. [Consulta: 22 desembre 2019].
* 1 2 3 «What the stars are doing». Motion Picture Magazine XXIX, 5, 01-06-1925, pàg. 92.
* ↑ «The Bulletin board». Motion Picture Magazine XXIV, 4, 01-05-1925, pàg. 5.
* ↑ «Cameramen and their work, January 1919 to June 1925». The Film Daily, 07-06-1925, pàg. 117.
* ↑ «“Kiss Me Again”- Warners Forum, Los Angeles». The Film Daily, 03-07-1925, pàg. 6.
* ↑ «On the camera coast». Motion Picture Magazine XXIX, 4, 01-05-1925, pàg. 99.
* ↑ «Warner Brothers». The Film Daily, 15-03-1925, pàg. 6.
* ↑ «The ten best». The Film Daily XXXIV, 69, 22-12-1925, pàg. 5.
# Karnala

Karnala és un turó fortificat de Maharashtra, denominat pels britànics com Funnel Hill, al districte de Raigad o Kolaba a una mica al nord-oest del riu Vegavati, amb una altura de 483 metres. Hi ha un antic fort en ruïnes l'entorn del qual el 1901 era poblat per 1.327 persones amb un "funnel" o pilar inaccessible de 39 metres conegut com a torre de Pandu. Des de la part sud-est de la muntanya es veu el port de Bombai.
Va pertànyer als yadaves i al sultanat de Delhi fins al segle xiv. Després fou possessió del sultanat de Gujarat fins que fou conquerit per tropes del sultanat d'Ahmednagar el 1540. El sultà de Gujarat va demanar ajut a Dom Francisco de Menenzes, comandant portuguès a Vasai que el va conquerir amb 500 soldats, i el va entregar a Gujarat encara que una guarnició portuguesa va restar al lloc. Una ofensiva dels nizamshàhides d'Ahmednagar va permetre a aquestos recuperar el fort i els gujaratis van fugir cap a Bassein i van renunciar al fort en favor dels portuguesos; en la batalla que va seguir els portuguesos van derrotar els nizamshàhides i van assegurar el domini de la fortalesa. Però al cap d'un temps el comandant portuguès va decidir que els forts de Sangli i Karnala no tenien prou interès estratègic i van decidir retornar-lo a Ahmednagar contra un rescat de 17.500 rupies a l'any i una aliança.
Sivaji, el cap maratha, se'n va apoderar el 1670 quan pertanyia als mogols, però a la mort d'aquell el 1680 Aurangzeb el va recuperar. Els mogols el van conservar almenys fins al 1735 i després hauria tornat a mans dels marathes, que el 1740 dominaven tota la zona. Va passar a mans dels britànics a l'enderrocament del peshwa el 1818.

## Referències

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Karna

Karna era un territori tribal de la zona fronterera entre els hitites i Mitanni que es va formar no més tard del segle XVI aC. Rebia el seu nom d'una muntanya propera.
Va caure sota influència de Mitanni fins que a finals del segle xv aC l'Imperi Hitita la va sotmetre. El rei Tushratta de Mitanni, potser el 1360 aC, hi va afavorir una revolta. Subiluliuma I, que probablement només era príncep hereu hitita, quan anava a reprimir una revolta del regne hurrita d'Isuwa, es va trobar amb la defecció d'aquesta ciutat i d'altres del voltant, la va atacar i la va sotmetre.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 92. ISBN 8446022532.
# Karnak

* No s'ha de confondre amb Carnac.
Karnak (àrab: الكرنك, al-Karnak, que deriva de l'àrab خورنق, ẖūrnaq, ‘poble fortificat’) és una ciutat d'Egipte a la riba del Nil, a uns 2 km al nord de Luxor, amb la qual, de fet, està unida, que va portar en època faraònica el nom d'Ipet Sut (El lloc més venerat). Era una zona de l'antiga Tebes que albergava el complex religiós més important de l'antic Egipte, el temple de Karnak.

## Vegeu també

* Temple de Karnak

## Referències

* ↑ فهد حماد, حسين. موسوعة الآثار التاريخية: حضارات، شعوب، أمم، معالم، مدن، عصور، علوم الآثار، حرف، لغات (en àrab). Al Manhal, 2003. ISBN 9796500010892.
* ↑ «Einwohnerzahlen nach dem ägyptischen Zensus von 2006» (en anglès). Central Agency for Public Mobilization and Statistics. Arxivat de l'original el 15 d'agost 2012. [Consulta: 28 febrer 2017].
* ↑ Baines, John. Atlas de l'Egypte ancienne. Amsterdam: Ed. du Fanal, 1990. ISBN 2-7344-0348-X.
# República Popular de Bulgària

La República Popular de Bulgària (en búlgar, Народна република България; transcrit del ciríl·lic, Narodna republika Bŭlgariya) fou l'Estat socialista que s'implantà en aquest país de l'Europa Oriental des de les Eleccions legislatives búlgares de 1946 un cop acabada la Segona Guerra Mundial i 1990 (amb la caiguda del Bloc de l'Est). El Partit Comunista Búlgar (BCP) governava juntament amb el "partit de l'oposició", la Unió Popular Agrària Búlgara.
Bulgària va ser vista per Occident com un estat satèl·lit de la Unió Soviètica, un país membre del Comecon i del Bloc de l'Est, aliat de la Unió Soviètica durant la Guerra Freda i membre del Pacte de Varsòvia.
El 1989, es van iniciar reformes democràtiques després d'un període de liberalització tàcita. Després en la tardor d'aquell any, Tòdor Jívkov, que havia estat governant una llarga etapa, va ser apartat del poder en un congrés del BCP. El 1990, el BCP va canviar el seu nom pel de Partit Socialista Búlgar (BSP) i va adoptar una ideologia política de centreesquerra. Després de les primeres eleccions lliures que es van celebrar des de 1931 (i que va guanyar el BSP), es va canviar el nom del país pel de República de Bulgària.

## Referències

* ↑ Lewkowicz, Nicolas. The German Question and the Origins of the Cold War (en aanglès). Ipoc Press, 2008, p. 44. ISBN 8895145275.
* ↑ Rose, Richard; Munro, Neil. Elections without order: Russia's challenge to Vladimir Putin (en anglès). Cambridge University Press, 2002, p. 54. ISBN 978-0-521-01644-5. «Bulgària era un satèl·lit lleial que es va beneficiar econòmicament, seguint la línia de Moscou»
* ↑ Streissguth, Thomas. The Rise of the Soviet Union (en anglès). Greenhaven, 2002, p. 225. ISBN 978-0-7377-0929-2.

## Bibliografia

* Deulonder, Xavier. A l'ombra del Mur de Berlín : l'Europa de l'Est sota el comunisme. Madrid: Bubok:, 2016. ISBN 9788468684789.
# República Popular

«República Popular» té aquests significats:
* República Popular de la Xina, estat de l'Àsia Oriental.
* República Popular de Romania, nom que va rebre Romania durant el període comunista.
* República popular de la Mongòlia interior, estat efímer que va existir el 1945.
* República popular de Mongòlia oriental, república proclamada el 1946 com a resultat de l'ocupació del territori de Manxukuo per tropes soviètiques.
* República Popular Soviètica de Coràsmia, successora del Kanat de Khivà.
* República Popular de Bukharà, nom d'Uzbekistan del 1920 a 1924.
* República Popular d'Albània (Republike Popullore Shqiperisë), nom que va rebre l'estat albanès proclamat per Enver Hoxha.
* República Popular Democràtica de Laos estat del sud-est de l'Àsia.
* República Popular de Tuva, nom de la República de Tuva de 1921 a 1930.
* República Popular d'Angola, estat de la costa occidental de l'Àfrica.
* República Popular de Corea, estat de l'Àsia oriental.
* República Popular de Donetsk, estat no-reconegut de l'Europa de l'est.
* República Popular de Luhansk, estat no-reconegut de l'Europa de l'est.
# Kas (empresa basca)

Kas és una beguda carbonatada (refresc) amb sabors de taronja, llimona i poma. També es comercialitza el Bitter Kas, una beguda amarga d'aperitiu sense alcohol, sucs de fruita amb el nom de KasFruit i el refresc de cola KasKol.
El seu origen es remunta a l'any 1956, quan Luis Knörr Elorza, descendent de Roman Knörr Streiff, un cervesser alemany assentat a Vitòria (País Basc) i fabricant de les cerveses i gasoses locals "El As", se li va ocórrer barrejar les seves gasoses amb concentrat de suc de taronja. Sorgeix així el primer refresc espanyol de taronja amb gas, cinc anys abans que es comercialitzés Fanta a Espanya. A la marca original «El As», decideixen incorporar un any després la «K», inicial del seu cognom, per formar la marca (KAS).
Es començà a comercialitzar a Vitòria, d'on era originària la marca, i aviat va obtenir popularitat al nord d'Espanya, ajudada per una campanya amb el lema «Beba Kas nada más» o els assoliments de l'equip ciclista que va patrocinar durant molts anys i que va aconseguir notables èxits esportius. Va patrocinar també el Club Águilas de Bilbao, al qual va acabar donant nom com a Sociedad Deportiva Kas. Encara avui la marca és amb molta diferència la més consumida de refrescos de fruita en el País Basc i voltants.
La marca va pertànyer a la família Knörr fins que aquesta va vendre una participació majoritària a la fi dels anys 1980 al banc BBVA, i la filial espanyola de PepsiCo va comprar finalment l'empresa matriu i la marca Cas el 1992. Pepsi ha llançat la marca amb cert èxit a Mèxic, i amb escàs èxit al Brasil i l'Argentina. També és possible trobar-la al sud de França.

## Gusts

* Kas Taronja (Espanya)
* Kas Llimona (Espanya)
* Kas Poma (Espanya)
* Kas Raïm (Espanya)
* Kas Cola (Espanya)
* Kas Maduixa Explosiva (Illes Canàries/Espanya)
* Kas Tònica (Espanya)
* Kas Toronja (Mèxic)
* Bitter Kas (Espanya)
* Kas Guaranà (Brasil)
* Kas Guaranà Maracujà (Brasil)
* Kas Guaranà Acerola (Brasil)
* Kas Raïm Acerola (Brasil).

## Referències

* ↑ «Industriak - KAS» (en castellà). Eusko Ikaskuntza. [Consulta: 29 juny 2018].

## Enllaços externs

* Izarra, Josean. «L'últim empestat». El Mundo, 20 d'octubre de 2002. L'article inclou un resum de la història familiar i empresarial.
* Rioja Andueza, Iker. «Mor a Vitòria José María Knörr, creador dels refrescos CAS». "El Mundo", 29 de maig de 2012.
* Cadena Ser. «Cas, la beguda, compleix 50 anys». "Cadena Ser", 26 d'abril de 2006.
* Blog EiTB. «CAS, la beguda que va veure la llum en Gasteiz». "Blogs EiTB", 22 d'octubre de 2013.
# Kasabian

Kasabian és un grup britànic format a la ciutat de Leicester.
Els seus membres són:
* Tom Meighan - veu
* Serge Pizzorno - guitarra elèctrica
* Christopher Edwards - baix
* Chris Karloff - guitarra i sintetitzadors
Aquest grup és sovint comparat amb altres bandes britàniques com ara Primal Scream, per similituds quant a acústica i a la seva fusió entre música electrònica i rock indie, i també amb el conegut grup Oasis.
El seu nom prové de Linda Kasabian, membre de la família Manson.
# Krieselita

La krieselita és un mineral de la classe dels silicats. Rep el seu nom en honor de Friedrich Wilhelm Kriesel, que era el químic en cap i el director del laboratori de la mina Tsumeb, en la qual es va descobrir el mineral, al voltant de 1920.

## Característiques

La krieselita és un silicat de fórmula química Al₂(GeO₄)F₂. Cristal·litza en el sistema ortoròmbic. La seva duresa a l'escala de Mohs és d'entre 5,5 i 6,5.
Segons la classificació de Nickel-Strunz, la krieselita pertany a «9.AF - Nesosilicats amb anions addicionals; cations en [4], [5] i/o només coordinació [6]» juntament amb els següents minerals: sil·limanita, andalucita, kanonaïta, cianita, mullita, boromullita, yoderita, magnesiostaurolita, estaurolita, zincostaurolita, topazi, norbergita, al·leghanyita, condrodita, reinhardbraunsita, kumtyubeïta, hidroxilcondrodita, humita, manganhumita, clinohumita, sonolita, hidroxilclinohumita, leucofenicita, ribbeïta, jerrygibbsita, franciscanita, örebroïta, welinita, el·lenbergerita, sismondita, magnesiocloritoide, ottrelita, poldervaartita i olmiïta.

## Referències

* 1 2 «Krieselite» (en anglès). Mindat. [Consulta: 7 novembre 2015].
# Resolució 1808 del Consell de Seguretat de les Nacions Unides

La Resolució 1808 del Consell de Seguretat de les Nacions Unides fou adoptada per unanimitat el 15 d'abril de 2008. Va tractar d'abordar la situació actual a Geòrgia, que tenia dos estats separats "de facto" dins de les seves fronteres, cap dels quals era reconegut per l'ONU. L'objectiu principal era ampliar el mandat de la Missió d'Observació de les Nacions Unides a Geòrgia, que estava compost principalment per tropes de manteniment de la pau de Rússia.

## Després de la guerra de 2008 a Geòrgia

Molts estats, especialment Luxemburg, van afirmar que durant la guerra a Ossètia del Sud de 2008, Rússia va violar aquesta resolució, especialment després del seu reconeixement d'Abkhàzia i Ossètia del Sud. Abkhàzia ara és reconegut per sis estats membres de l'ONU i Ossètia del Sud per cinc, respectivament.

## Referències

* ↑ «PRESS RELEASE: Adoption by UN Security Council of a Resolution Extending the Mandate of the United Nations Observer Mission in Georgia». Arxivat de l'original el 2009-05-11. [Consulta: 1r febrer 2018].
* ↑ «Georgia Says Vanuatu Has Withdrawn Recognition of Abkhazia». Bloomberg, 20-05-2013.
* ↑ Civil Georgia. «Civil.Ge – Tuvalu Retracts Abkhazia, S.Ossetia Recognition». [Consulta: 5 abril 2016].
* ↑ «Archived copy». Arxivat de l'original el 2014-10-06. [Consulta: 30 setembre 2014].

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)

## Enllaços externs

* PDF Text de la Resolució a UN.org
# Resolució 1804 del Consell de Seguretat de les Nacions Unides

La Resolució 1804 del Consell de Seguretat de les Nacions Unides, fou adoptada per unanimitat el 13 de març de 2008. Preocupat per la presència de grups armats a l'est de la República Democràtica del Congo, el Consell va demanar a tots els països que vetllessin perquè els grups armats de Ruanda que sembres terror a l'est del Congo no rebessin suport.
El Consell també assenyala que la presència de grups armats a la República Democràtica del Congo és una amenaça per a la seva seguretat nacional, i demana que tots els grups entreguin totes les seves armes i les entreguin a les autoritats de la Missió de les Nacions Unides i Congoleses. La resolució també demana a les Forces Armades de Ruanda que deixin de reclutar i utilitzar nens soldat, i detenir la violència de gènere com la violació i altres abusos sexuals.

## Referències

* ↑ CONCERNED ABOUT PRESENCE OF ARMED GROUPS IN EASTERN DEMOCRATIC REPUBLIC OF CONGO, SECURITY COUNCIL DEMANDS THEY LAY DOWN ARMS, SURRENDER TO AUTHORITIES

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)

## Enllaços externs

* PDF Text de la Resolució a UN.org
# Resolució 1806 del Consell de Seguretat de les Nacions Unides

La Resolució 1806 del Consell de Seguretat de les Nacions Unides fou adoptada per unanimitat el 20 de març de 2008. Després d'observar la situació a l'Afganistan, el consell va ampliar el mandat de la Missió d'Assistència de les Nacions Unides a l'Afganistan (UNAMA) un any.
Destacant la importància d'un enfocament global dels reptes que afronta l'Afganistan, i reafirmant el seu suport al govern i la gent d'aquest país, el Consell de Seguretat ha ampliat per un any el mandat de la presència de les Nacions Unides per al manteniment de la pau i va afinar les seves prioritats. El Consell ha instruït la UNAMA perquè liderés els esforços civils internacionals per promoure, entre altres tasques, un suport internacional coherent al Govern afganès i l'adhesió als principis de el pacte de l'Afganistan; enfortir la cooperació amb la Força Internacional d'Assistència per la Seguretat (ISAF); i, a través d'una presència més àmplia a tot el país, proporcionen un enfocament polític.
Més enllà de la resolució, UNAMA recolzaria els esforços per millorar la governança i l'imperi de la llei i la lluita contra la corrupció; exerciria un paper central de coordinació per facilitar el lliurament de l'assistència humanitària; promoure els drets humans; i assistiria al procés electoral, especialment a través de la Comissió Electoral Independent afganesa.
Alhora, el Consell convida als socis afganesos i internacionals a coordinar-se amb la UNAMA en l'execució del seu mandat i en els seus esforços per promoure la seguretat i la lliure circulació de les Nacions Unides i el personal associat a tot el país.
Destacant la importància d'enfortir i ampliar la presència de la UNAMA i d'altres programes de les Nacions Unides a les províncies, el Consell va animar al Secretari General a finalitzar els acords per abordar els problemes de seguretat associats.

## Referències

* ↑ «SECURITY COUNCIL EXTENDS MANDATE OF UNITED NATIONS ASSISTANCE MISSION IN AFGHANISTAN FOR ONE YEAR, SHARPENS ITS PRIORITIES». United Nations, 20-03-2008.

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)

## Enllaços externs

* PDF Text de la Resolució a UN.org